Συντεταγμένες: 26°52′0.12″N 142°10′58.80″E﻿ / ﻿26.8667000°N 142.1830000°E﻿ / 26.8667000; 142.1830000

Το **Εθνικό Πάρκο Ογκασαβάρα** (小笠原国立公園, Ogasawara Kokuritsu Kōen) είναι εθνικό πάρκο στα νησιά Ογκασαβάρα, και βρίσκεται περίπου χίλια χιλιόμετρα νότια του Τόκιο της Ιαπωνίας. Το πάρκο ιδρύθηκε το 1972 εντός του δήμου Ογκασαβάρα, ο οποίος ανήκει στο μητροπολιτικό δήμο του Τόκιο. Το 2011, τα νησιά Ογκασαβάρα ανακηρύχθηκαν ως μνημείο παγκόσμιας κληρονομιάς της UNESCO.

Τοποθεσία
---------

Το Εθνικό Πάρκο Ογκασαβάρα έχει έκταση 66.29 τετραγωνικά χιλιόμετρα και ιδρύθηκε στις 16-10-1972. Έχει υποτροπικό κλίμα και προσελκύει πολλούς τουρίστες, που ασχολούνται με το κολύμπι και τις καταδύσεις.

Οι επισκέπτες μπορούν να εξερευνήσουν το φυσικό περιβάλλον, που περιλαμβάνει μαγευτικές παραλίες, δάση με ενδημικά είδη φυτών, κοραλλιογενείς υφάλους και ένα μεγάλο πλήθος τροπικών ψαριών.

Νησιά
-----

Το αρχιπέλαγος είναι επίσης γνωστό ως τα νησιά Μπονίν, μια παραφθορά της λέξης μούνιν (無人, *munin*) , που σημαίνει «ακατοίκητο».  Τα νησιά επιστράφηκαν στην ιαπωνική διοίκηση το 1968 μετά την κατοχή των ΗΠΑ.  Τα συμπλέγματα Τσιτσιτζίμα, Χαχατζίμα και Μουκοτζίμα περιλαμβάνονται στο πάρκο, αλλά από τα τρία ηφαιστειακά νησιά, το Ίβο Τζίμα και το Μινάμι Ίβο Τζίμα δεν περιλαμβάνονται.

Χλωρίδα και πανίδα
------------------

Σύμφωνα με την αξιολόγηση της IUCN για την UNESCO, έχουν καταγραφεί 441 είδη αυτοφυών φυτών, από τα οποία 161 ανώτερα φυτά και 88 ξυλώδη φυτά είναι ενδημικά. Το μόνο ιθαγενές θηλαστικό είναι η ιπτάμενη αλεπού Μπονίν, που κινδυνεύει με εξαφάνιση. Από τα 195 καταγεγραμμένα είδη πτηνών, τα δεκατέσσερα βρίσκονται στην Κόκκινη Λίστα της IUCN. Από τα δύο χερσαία ερπετά, ένα είδος σαύρας με μάτια φιδιού (*Cryptoblepharus nigropunctatus*) είναι ενδημικό. Από τα 1.380 είδη εντόμων, τα 379 είναι ενδημικά. Από τα 134 είδη χερσαίων σαλιγκαριών, τα 100 είναι ενδημικά.

Έχουν καταγραφεί 40 είδη ψαριών του γλυκού νερού, 23 κητώδη, 795 ψάρια αλμυρού νερού και 226 ερματυπικά κοράλλια. Στη θαλάσσια περιοχή του πάρκου βρίσκουν καταφύγιο πολλά είδη ψαριών, όπως η μεγάπτερη φάλαινα, δελφίνια, πράσινες χελώνες και διάφορα τροπικά είδη ψαριών. Στο Εθνικό Πάρκο Ογκασαβάρα εναποθέτουν τα αυγά τους οι πράσινες θαλάσσιες χελώνες. Οι μεγάπτερες φάλαινες κάνουν αισθητή την εμφάνισή τους στην περιοχή μεταξύ Δεκεμβρίου και αρχές Μαΐου, για να αναπαραχθούν.

Παραπομπές
----------

1. ↑  www.env.go.jp/en/nature/nps/park/ogasawara/point/index.html.
2. ↑  www.protectedplanet.net/751.
3. 1 2  «Ogasawara National Park». Natural Parks Foundation. Αρχειοθετήθηκε από το πρωτότυπο στις 27 Απριλίου 2015. Ανακτήθηκε στις 9 Φεβρουαρίου 2012.
4. ↑  «Introducing places of interest: Ogasawara National Park». Ministry of the Environment. Αρχειοθετήθηκε από το πρωτότυπο στις 23 Σεπτεμβρίου 2009. Ανακτήθηκε στις 9 Φεβρουαρίου 2009.
5. ↑  «Ogasawara National Park – Basic Information» (στα Ιαπωνικά). Ministry of the Environment. Αρχειοθετήθηκε από το πρωτότυπο στις 28 Ιανουαρίου 2013. Ανακτήθηκε στις 9 Φεβρουαρίου 2009.
6. ↑  «Ogasawara Islands». UNESCO. Ανακτήθηκε στις 9 Φεβρουαρίου 2009.
7. ↑  «Ogasawara National Park». *www.japan.travel* (στα Αγγλικά). Ανακτήθηκε στις 17 Νοεμβρίου 2023.
8. 1 2  «Explore Ogasawara National Park». *www.japan.travel* (στα Αγγλικά). Ανακτήθηκε στις 17 Νοεμβρίου 2023.
9. 1 2  Sutherland, Mary· Britton, Dorothy (1995). *National Parks of Japan*. Kodansha. σελίδες 92–4. ISBN 4-7700-1971-8.
10. ↑  «Ogasawara Islands – IUCN Technical Evaluation» (PDF). UNESCO. σελ. 62. Ανακτήθηκε στις 9 Φεβρουαρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Πάρκο Ογκασαβάρα** |

* Εθνικό Πάρκο Ogasawara
* (in ιαπωνική) Εθνικό Πάρκο Ogasawara
* Χάρτης του Εθνικού Πάρκου Ogasawara (Νησιά Chichi και Haha)
* Χάρτης του Εθνικού Πάρκου Ogasawara (Άλλα νησιά)

  


|  |  |
| --- | --- |
| 

|  |
| --- |
| * Πύλη:Ιαπωνία
 |

 |